smcproject/ml-wiki-sentences huggingface dataset:
ദക്ഷിണേന്ത്യൻ സംസ്ഥാനങ്ങളായ തമിഴ്‌നാട്‌ , കേരളം , കർണാടക , ആന്ധ്രാപ്രദേശ് ‌ എന്നിവിടങ്ങളിലാണ്‌ ഈ രോഗബാധ കണ്ടുവരുന്നത്‌.
എന്നാൽ 2006-ൽ രാജസ്ഥാനിലുണ്ടായ വെള്ളപ്പൊക്കത്തിനു ശേഷം അവിടത്തെ രാജസമന്ദ്‌, ഭീൽവാര, ഉദയ്പ്പൂർ, ചിത്തൊഡ്ഗഡ്‌ എന്നീ ജില്ലകളിലായി ആയിരത്തോളം രോഗബാധകൾ  രേഖപ്പെടുകയുണ്ടായി.
കേരളത്തിൽ ചിക്കുൻഗുനിയ പിടിപെട്ട് ഒട്ടേറെ മരണങ്ങളുണ്ടായിട്ടുണ്ട്.
കേരളത്തിലെ ആലപ്പുഴയിൽ 2006 സെപ്റ്റംബർ മാസത്തിൽ പൊട്ടിപ്പുറപ്പെട്ട ഈ രോഗത്തിന്റെ 72 പേർ മരിച്ചു എന്നു ഔദ്യോഗികമായി രേഖപ്പെടുത്തിയിരിക്കുന്നു.
ഇത് 125 ആയി ഉയർന്നു.
2007 ജൂൺ മാസത്തിൽ പത്തനംതിട്ട ജില്ലയിൽ 50 പേരോളം ചിക്കുൻഗുനിയ മൂലം മൃതിയടഞ്ഞതായാണ്‌ റിപ്പോർട്ട് ചെയ്യപ്പെട്ടു.
എന്നാൽ ഇന്ത്യയിലെ കേന്ദ്ര ആരോഗ്യമന്ത്രി ഡോ. അൻപുമണി രംദോസ്സ്‌ ഇതു നിഷേധിക്കുകയും ഈ നൂറ്റാണ്ടിൽ ഭാരതത്തിൽ ആരും ഈ രോഗം മൂലം മരിച്ചിട്ടില്ലെന്നും, മരിച്ചവരെല്ലാം മറ്റു അസുഖമുള്ളവരായിരുന്നെന്നും ചിക്കുൻഗുനിയ പിടിപെട്ടപ്പൊൾ ആരോഗ്യസ്ഥിതി വഷളായതാണ് മരണകാരണം എന്നഭിപ്രായപ്പെടുകയും ചെയ്തു.
ഇന്ത്യൻ മഹാസമുദ്രത്തിൽ സ്ഥിതി ചെയ്യുന്നതും ഫ്രഞ്ച് അധീനതയിലുള്ളതുമായ റീയൂണിയൻ ദ്വീപുകളിൽ 2006 ജനുവരിയിലുണ്ടായ പടർച്ചയിൽ 10,000ഓളവും അനൗദ്യോഗിക കണക്കുകൾ പ്രകാരം 40,000 ഓളവും കേസുകൾ രേഖപ്പെടുത്തിയിരിക്കുന്നു.
അതേ വർഷം ഒക്ടോബർ മാസത്തിൽ പാകിസ്താനിലും ചിക്കുൻഗുനിയ മരണങ്ങളുണ്ടായി.
2006 ഡിസംബർ മാസത്തിൽ മാലിദ്വീപുകളിലും ചിക്കുൻഗുനിയ പൊട്ടിപ്പുറപ്പെട്ടു.
60,000 സംഭവങ്ങളാണ്‌ അവിടെ രേഖപ്പെടുത്തിയത്.
ഏറ്റവും അവസാനമായി ഇറ്റലിയിലാണ്‌ രോഗം കാണപ്പെട്ടത്.
ഇത് കേരളത്തിൽ നിന്നെത്തിയ ഒരു രോഗിമൂലമാണ്‌ എന്നാണ്‌ വിശ്വസിക്കപ്പെടുന്നത്.
ജൂൺ 23 ന്‌ ഒരു രോഗിക്കാണ്‌ അസുഖം റിപ്പോർട്ട് ചെയ്തതെങ്കിൽ ഓഗസ്റ്റ് മാസത്തോടെ 40-ഉം സെപ്റ്റംബർ അവസാനത്തോടെ 204-ഉം രോഗികൾക്ക് ഈ അസുഖം ബാധിച്ചതായി കണക്കാക്കപ്പെട്ടു.
രോഗത്തിന്റെ ആരംഭം
ഈഡിസ്‌ ഈജിപ്തി (Aedes aegupti) എന്നു ശാസ്ത്രീയനാമമുള്ള ഏഷ്യൻ കടുവാ കൊതുകാണ്‌ ഇതിന്റെ വാഹകനായി പ്രവർത്തിക്കുന്നത്‌.
ഈ കൊതുകിനു മഞ്ഞപ്പനിക്കൊതുകു എന്നും പേരുണ്ട്‌.
എന്നാൽ ഒരോ പ്രദേശത്തും വിവിധയിനം കൊതുകുകൾ വാഹകരാവാരുണ്ട്‌.
ഉദാ: യൂണിയൻ ദ്വീപിൽ ഈഡിസ്‌ ആൽബൊപിക്തുസ്‌ എന്നയിനം കൊതുകായിരുന്നു എന്നു സംശയിക്കുന്നു.[3]
ഈഡിസ്‌ അൽബൊപിക്തുസ്‌ കൂടാതെ തന്നെ ഈഡിസ്‌ ആഫ്രിക്കാനുസ്‌ (Aedes africanus), ഈഡിസ്‌ സ്സോറൊഫൊറ (Aedes spp), മൻസോണി സ്സോറൊഫൊറ (mansoni spp) എന്നീ ജനസ്സുകളിൽ പെട്ട കൊതുകുകൾ മൂലവും ഇതു പകരാമെന്ന വസ്തുത നിമിത്തം കൊതുകു തന്നെയല്ലാതെ മറ്റു പരാധങ്ങൾ മൂലവും ഈ രോഗം പകർന്നേക്കാം എന്ന വസ്തുത പൂർണ്ണമായും നിരാകരിക്കാൻ പറ്റുകയില്ല.
ഇതിൽ അവസാനം പറഞ്ഞിരിക്കുന്ന കൊതുകുകളുടെ ഇരകൾ മൃഗങ്ങളാണ്‌.
വൈറസ്‌ ‍
ചിക്കുൻഗുനിയ വൈറസ്‌ ഒരു പഴയ കാല ആൽഫ വൈറസ്‌ എന്നാണു അറിയപ്പെടുന്നത്‌.
(Alpha Virus) ഇതിനു ഓ'ന്യൊങ്ങ്‌'ന്യൊങ്ങ്‌ (O'nyong'nyong virus) വൈറസുമായി സാദൃശ്യമുണ്ട്‌.
27 തരം ആൽഫാ വൈറസുകളിലൊന്നാണിത്.
ആൽഫാ വൈറസുകളുടെ പൊതുസ്വഭാവം എന്തെന്നാൽ അവയ്ക്കു പരാദങ്ങൾ മൂലമേ രോഗം പടർത്താനാവൂ.
ഇതിനെ vector diseaes എന്നു പറയാറുണ്ട്‌.
കാരണം ഇതു ഒരു ദിശയിലേക്കു രോഗം പരത്തുന്നു, തിരിച്ചു സംഭവിക്കുന്നില്ല.
ടോഗാ വിറിഡിയെ കുടുംബത്തിൽ പെട്ട  റൈബൊ ന്യൂക്ലിക്‌ അമ്ലമുള്ളതാണീ (RNA) വൈറസ്‌.
ടോഗാ വൈറസ്‌ കുടുംബം മുൻപ്‌ ഗ്രൂപ്‌ A ആർബൊവൈറസ്‌ എന്നും അറിയപ്പെട്ടിരിന്നു.
60 നാനോ മീറ്റർ വ്യാസമുള്ള ഒറ്റ പിരിയുള്ള ഉരുണ്ട ആകൃതിയാണീ വൈറസിന്‌.
ഇത്‌ ജീവകോശങ്ങളിലെ സൈറ്റൊപ്ലാസത്തിൽ മാത്രമേ വംശവർദ്ധന അത്ഥവാ റെപ്ലികേഷൻ നടത്തുകയുള്ളൂ.
ഈ വൈറസിനു കൊതുകളിലൂടെ ചെറിയ ദൂരവും (400 feet) മനുഷ്യരിലൂടെ എത്ര ദൂരം വേണമെങ്കിലും സഞ്ചരിക്കാനും സാധിക്കും.
ഇന്നു ഈ വൈറസുകൾക്ക്‌ പ്രകാരാന്തരീകരണം (mutation) സംഭവിച്ചിട്ടുണ്ട്‌ .
രോഗ പടർച്ച
ഈ രോഗത്തിന്റെ സംഭരണശാലയായി വർത്തിക്കുന്നത്‌ സസ്തനികളാണു.
ഉദാ: മനുഷ്യൻ, കുരങ്ങ്‌.
എത്ര അളവിൽ ഇതിന്റെ അംശം ശരീരത്തിൽ കയറിയാലാണു രോഗം വരിക എന്നതിനെക്കുറിച്ച്‌ വ്യക്തമായി അറിവില്ല.
ഇതു ശരീരത്തിൽ പ്രവേശിച്ചു കഴിഞ്ഞാൽ 1-12 ദിവസം കഴിഞ്ഞേ രോഗ ലക്ഷണങ്ങൾ പ്രത്യക്ഷപ്പെടൂ.
ഈ സമയമത്രയും( പൊരുന്ന) (incubation period) രോഗി രോഗ വാഹകനായി ചുറ്റിത്തിരിയുന്നുണ്ടാവാം.
എന്നാൽ ഈ വൈറസ്‌ ഒരാളിൽ നിന്നു മറ്റൊരാളിലേയ്ക്കു നേരിട്ടു രോഗം പരത്തിയതായി തെളിവുകൾ ലഭിച്ചിട്ടില്ല.
എന്നാൽ പ്രകരാന്തരീകരണം മൂലം ഈ വൈറുസുകൾക്കിപ്പൊൾ ഗർഭിണിയായ അമ്മയിലൂടെ കുഞ്ഞിലേയ്ക്കു രോഗം പടർത്താനുള്ള കഴിവു വന്നു കഴിഞ്ഞിട്ടുണ്ട്‌.
സാധാരണയായി ഈ രോഗം സ്വയം ഭേദമാകുന്ന അല്ലെങ്കിൽ ശരീരം തന്നെ പ്രതിരോധിയ്ക്കുന്ന ഒന്നാണ്‌.
വർഗ്ഗലക്ഷണപ്രകാരം ഈ രോഗം ബാധിച്ചവർക്ക്‌ സന്ധി വേദന - പ്രത്യേകിച്ചും കൈ,കാൽ മുട്ടുകളിലും ചെറിയ സന്ധികളിലും.
വിറയലോടു കഠിനമായ പനി.
കണ്ണിനു ചുമപ്പു നിറം വരിക.
വെളിച്ചത്തിലേക്ക് നോക്കാൻ ബുദ്ധിമുട്ടനുഭവപ്പെടുക.
കടുത്ത പനിക്കുശേഷം പോളം പോലെയൊ കുരുക്കൾ പ്രത്യക്ഷപ്പെടുക.
ചെറിയ തോതിൽ രക്തസ്രാവം.
എന്നീ ലക്ഷണങ്ങൾ ആണ്‌ പ്രധാനമായും കാണുന്നത്‌.
ഇതു കൂടാതെ വയിലും അന്നനാളത്തിലും പരുപരുപ്പും, ഇടക്കിടെ ഛർദ്ദിയോ ഓക്കാനമോ  ഉണ്ടാവാം.
കണ്ടുപിടിക്കുന്ന വിധം(പരീക്ഷണശാലകളിൽ)
രക്തത്തിലെ സീറം ഉപയോഗിച്ചുള്ള പ്രത്യേക പരിശോധനയൊ ടിഷ്യൂ കൾച്ചർ വഴിയൊ മാത്രമേ പരീക്ഷണശാലയിൽ വച്ചു കണ്ടു പിടിക്കാനാവൂ.
ശരീരത്തിനു പുറത്തു എത്ര നേരം ഇവയ്ക്കു നിലനിൽപ്പുണ്ടെന്നതിനെ പറ്റി ക്ലിപ്തതയില്ല.
രക്ത കൾച്ചർ ഉപാധികളിൽ 1 ദിവസം മാത്രമേ ഇവ ജീവിക്കുകയുള്ളൂ.
ചികിത്സ ആധുനിക വൈദ്യം
പ്രത്യേക ചികിത്സകൾ ഒന്നുമില്ല.
ലക്ഷണങ്ങൾക്കൊത്തു ചികിത്സിക്കുകയാണ്‌ ഇപ്പോഴത്തെ രീതി.
എന്നാൽ രോഗം കണ്ടുപിടിക്കാതിരുന്നാൽ ആവശ്യമില്ലാതെ ആന്റിബയോട്ടിക്കുകളൊ മറ്റൊ കൂടുതലായി അതു കരളിനു കൂടുതൽ ക്ഷീണം കൊടുക്കുവാനും സാദ്ധ്യതകൾ ഉണ്ട്‌.
സന്ധിവേദനയും നീരും ആസ്പിരിൻ പോലുള്ള വേദനസംഹാരി ഉപയോഗിച്ച് കുറക്കുകയാണ്‌ ചെയ്യുന്നത്.
നീരു കുറക്കാൻ സ്റ്റീറോയ്ഡ് മരുന്നുകളും ഉപയോഗിക്കുന്നുണ്ട്.
ക്ലോറോക്വിൻ എന്ന മലേറിയക്ക് ഉപയോഗിക്കുന്ന മരുന്ന് ചിക്കുൻ ഗുനിയയുടെ വൈറസിനെ ചെറുക്കാനും ലക്ഷണങ്ങൾ കുറക്കാനുമായി ഉപയോഗിച്ചു വരുന്നുണ്ട്.
ഇതിന്‌ അടുത്തിടെയായി കൂടുതൽ പ്രചാരം സിദ്ധിച്ചു വരുന്നു.
എന്നാൽ ആസ്പിരിൻ ഉൾപ്പെടെയുള്ള ചില മരുന്നുകൾ ഉപയോഗിക്കാൻ പാടില്ല എന്നാണ്‌ ചിക്കുൻ‌ഗുനിയ ഫാക്റ്റ് ഷീറ്റ് പ്രസ്താവിക്കുന്നത്.
സാധാരണയായി പാരസെറ്റമോൾ ഗുളികകൾ മാത്രമാണ് ഇപ്പോൾ മരുന്നായി നൽകപ്പെടുന്നത്.
ഒപ്പം ധാരാളം വെള്ളവും മറ്റ് പാനീയങ്ങളും കുടിക്കുവാൻ രോഗികളോട് നിർദ്ദേശിക്കാറുമുണ്ട്.
രോഗം ബാധിച്ചവർ രോഗം മറ്റുള്ളവരിലേക്ക് പകർത്താതിരിക്കാൻ പരമാവധി കൊതുകുകടിയേൽക്കാതിരിക്കുയാണ്‌ ചെയ്യേണ്ടത്.
ആദ്യഘട്ടത്തിലെ രൂക്ഷമായ ലക്ഷണങ്ങൾക്ക് മരുന്നുകളും ലഘുവായ വ്യായാമങ്ങളും നിർദ്ദേശിക്കപ്പെട്ടിട്ടുണ്ട്.
കഠിനമായ വ്യായാമം ചിലപ്പോൾ സന്ധിവാതത്തെ ഉണ്ടാക്കിയെന്നും വരാം.
സന്ധിവേദന ചിലർക്ക് മാസങ്ങളും വർഷങ്ങളും നിലനിന്നേക്കാം.
മറ്റു ചികിത്സകൾ
ആന്ധ്രാ പ്രദേശിൽ കഴുതപ്പാൽ മരുന്നായി ഉപയോഗിക്കുന്നുണ്ട്.
കേരളത്തിലെ ചില സ്ഥലങ്ങളിൽ തേനും ചുണ്ണമ്പും കലർത്തി ഉപയോഗിക്കുന്നവരുണ്ട്.
മഞ്ഞൾപ്പൊടിയും ആശ്വാസമേകുന്നതായി പറയപ്പെടുന്നു.
ഹോമിയോ ചികിത്സാ സമ്പ്രദായത്തിൽ ചിക്കുൻ ഗുനിയ രോഗത്തിന്‌ ഫലപ്രദമായ മരുന്നുകൾ ഉള്ളതായി ഹോമിയോ ഭിഷഗ്വരന്മാർ അവകാശപ്പെടുന്നുണ്ട്.
ഔഷധ സസ്യമായ തക്കോലം ചികുൻ ഗുനിയക്കെതിരെ ഫലപ്രദമാണെന്ന് ഔഷധസസ്യങ്ങൾ എന്ന ഗ്രന്ഥത്തിൽ ഡോക്റ്റർ നേശമണി അവകാശപ്പെടുന്നു.
പ്രതിരോധ മരുന്നുകൾ
നിലവിൽ പ്രതിരോധ മരുന്നുകൾ അഥവാ വാക്സിനുകൾ ഒന്നും തന്നെയില്ല.
എന്നാൽ അമേരിക്കയിലെ ടെക്സാസ് സർവകലാശാലയിലെ ഗവേഷകർ അടക്കമുള്ള ഒരു സംയുക്ത ശാസ്ത്രസംഘം ചിക്കുൻഗുനിയക്ക്  പ്രതിരോധ മരുന്ന് കണ്ടുപിടിച്ചതായിട്ടുള്ള വാർത്തകൾ വന്നിട്ടുണ്ട്.
അധുനിക സാങ്കേതിക വിദ്യകളിലൂടെ ചിക്കുൻഗുനിയ വൈറസിനു ജനിതക മാറ്റം വരുത്തിയാണ്  ഈ പ്രതിരോധ മരുന്ന് നിർമ്മിച്ചിരിക്കുന്നത്.
ഈ മരുന്ന് ഉപയോഗിച്ച് എലികളിൽ നടത്തിയ പരീക്ഷണം വിജയകരമായിരുന്നുവെന്ന് ഇവർ അവകാശപ്പെടുന്നു.
രോഗം വരാതിരിക്കനുള്ള മുൻ‌കരുതലുകൾ
കൊതുകിന്റെ കടിയിൽ നിന്നു ഒഴിവാകുക എന്നതാണു രോഗം വരാതിരിക്കാനുള്ള മുൻകരുതൽ.
ഇതിനു പ്രകൃത്യായുള്ള ഏതു രീതിയും അവലംബിക്കാവുന്നതാണ്‌.
കൊതുകുകളുടെ പ്രജനനം തടയുക, കടിയേൽക്കാതിരിക്കാനുള്ള മാർഗ്ഗങ്ങൾ സ്വീകരിക്കുക തുടങ്ങിയവ എവിടെയൊക്കെ ജലം കെട്ടിക്കിടക്കുന്നുവോ അവിടെയെല്ലാം കൊതുകുകൾ മുട്ടയിടും.
കൊതുകൾ മുട്ടയിടുന്നതു തടയുകയാണ്‌ പ്രധാനം.
ഇതിനായി വെള്ളം കെട്ടിക്കിടക്കുന്ന സ്ഥലങ്ങൾ അവ ആവശ്യമില്ലാത്തതാണെങ്കിൽ നശിപ്പിക്കുകയൊ ഒഴിവാക്കുകയോ, ആവശ്യമുള്ളതെങ്കിൽ അതിൽ മരുന്നുകൾ (DDE) തുടങ്ങിയവയോ മണ്ണെണ്ണയൊ സോപ്പു ലായിനിയോ ഒഴിക്കുകയൊ അല്ലെങ്കിൽ കൊതുകുകൾ കടക്കാത്ത വിധം ഭദ്രമായി അടച്ചു വയ്ക്കുകയോ ചെയ്യുക.
ഇവയ്ക്കു ആവാസമൊരുക്കുന്ന ചെറിയ പാത്രങ്ങൾ, ചിരട്ടകൾ കുപ്പികൾ, അവയുടെ മൂടികൾ ഉപയോഗശൂന്യമായ പാനകൾ എന്നിവ അലക്ഷ്യമായി പരിസരങ്ങളിൽ ഉപേക്ഷിക്കുന്നത്‌ ഇവയ്ക്കു താവളമൊരുക്കുന്നതിനു തുല്യമാണ്‌.
മുൻപു പറഞ്ഞത്‌ കൊതുകിന്റെ പ്രജനനം അഥവാ മുട്ട വിരിഞ്ഞു ലാർവയായി അവിടെ നിന്നു കൊതുകകുന്നതു തടയുന്ന വിധമാണ്‌.
ഇനി കൊതുകൾ പൂർണ്ണവളർച്ചയെത്തി എന്നു തന്നെ ഇരിക്കട്ട.
കടിക്കുന്നതെങ്ങനെ തടയാം എന്നതാണ്‌ ഇനി ശ്രദ്ധിക്കേണ്ടത്‌.
പൂർണ്ണവളർച്ചയെത്തിയ കൊതുകുകൾ രക്തം കുടിച്ചാണ്‌ ജീവിക്കുന്നത്.
പ്രധാനമായും മനുഷ്യരക്തമാണ്‌ അവയ്ക്കു പഥ്യം.
പൂച്ച , നായ എന്നിവയുടെ രോമകവചം മൂലവും പശു , ആട്‌ തുടങ്ങിയവയുടെ തൊലിയുടെ കട്ടിയും നിമിത്തം മറ്റു മൃഗങ്ങൾ ഇവയ്ക്കു അത്ര പ്രിയമല്ല.
കൊതുകുകൾ മനുഷ്യനെ ഗന്ധം ഉപയൊഗിച്ചാണ്‌ കണ്ടുപിടിക്കുന്നതു.
തന്മൂലം ശുചിത്വം നല്ല പൊലേ സൂക്ഷിക്കുക.
ഉപയോഗശേഷം വസ്ത്രങ്ങളും മറ്റും വരി വലിച്ചിടുന്നതു ഒഴിവാക്കുക.
കൊതുകുകൾ പ്രധാനമായും ഇരയെത്തേടി ഇറങ്ങുന്നത്‌ വൈകുന്നേരങ്ങളിലാണ്‌.
എന്നാൽ ഈഡിസ്‌ ഈജിപ്തി രാവിലെയാണ്‌ ഇര തേടുന്നത്‌ എന്നും അഭിപ്രായമുണ്ട്[13]‌.
ഈ സമയങ്ങൾ വീടുകലുടെ ജനലുകളും മറ്റും അടച്ചിടുക.
കൊതുകുകൾ എങ്ങനെയാണ്‌ അതിന്റെ ഇരകളെ തിരയുന്നത്‌ എന്ന് വ്യക്തമല്ല, കാഴ്ച , ചൂട്‌ , ഗന്ധം എന്നിയുപയോഗിച്ചാവാം എന്നു കരുതുന്നു, ഇവയിൽ ഗന്ധം ആണ്‌ എറ്റവും പ്രധാനപ്പെട്ടത്.
കാർബൺ ഡൈ ഓക്സൈഡും ലാക്റ്റിക്‌ അമ്ലവും ആണ്‌ ഏറ്റവും കൂടുതൽ ഗവേഷണ വിഷയമായിട്ടുള്ളത്‌ കെട്ടിക്കിടക്കുന്ന വെള്ളത്തിൽ കൊതുകിന്റെ കൂത്താടികൾ വളരും
കൊതുകു വലകൾ ഉപയോഗിയ്ക്കുക.
വലകൾ കൊണ്ട്‌ ജനലുകൾക്കു കവചം തീർക്കുകയും ആവാം.
കൊതുകു നിവാരണ യന്ത്രങ്ങൾ ഉപയോഗിക്കുക.
പുറത്തു യാത്ര ചെയ്യുമ്പൊൾ നീണ്ട കയ്യുള്ള കുപ്പായമോ വസ്ത്രങ്ങളോ ധരിയ്ക്കുക.
യാത്രചെയ്യേണ്ടി വരികയാണെങ്കിൽ കൊതുകിനു തിരിച്ചറിയാനുള്ള കഴിവിനെ നശിപ്പിക്കുന്ന രാസവസ്തുക്കൾ DEET (N,N-diethyl-m-toluamide)അടങ്ങിയ ലേപനങ്ങൾ പുരട്ടാം.
വസ്ത്രം കൊണ്ടു മറയ്ക്കാത്ത ഭാഗങ്ങളിൽ ഇതുപയോഗിയ്ക്കാം.
കൊതുകിന്റെ ശ്രദ്ധ തെറ്റിക്കുന്ന പദാർത്ഥങ്ങൾ ഉപയോഗിക്കുന്നതിനു മുൻപ്‌ അവയുടെ ഉപയോഗത്തെക്കുറിച്ചു വായിച്ചു മനസ്സിലാക്കണം.
സിട്രൊനെല്ല ഓയിൽ (Citronella) കൊതികുനെതിരെ ഉപയോഗിക്കാവുന്ന പ്രകൃതിയുക്തമായ എണ്ണയാണ്‌ .
വേപ്പെണ്ണ വെള്ളം കെട്ടിക്കിടക്കുന്ന സ്ഥലങ്ങളിൽ തളിക്കുന്നതും വേപ്പില ഉപയോഗിച്ച് പകൽ സമയങ്ങളിൽ പുകയ്ക്കുന്നതും കൊതുക് ശല്യം കുറയ്ക്കാൻ‍ ഉത്തമമാണ്.
തുളസി ഇലയുടെ നീര് കൊതുകിന് ഗന്ധം തിരിച്ചറിയാനുള്ള കഴിവിനെ ഇല്ലാതാക്കും എന്ന് കണ്ടെത്തിയിട്ടുണ്ട്.
തുളസി ഇലയുടെ നീർ അരച്ച് പുരട്ടുന്നതും കൊതുകിനെ അകറ്റി നിർത്തിയേക്കാം.
അസുഖം വന്നയാളെ ഒരു കാരണവശാലും കൊതുകു കടിയൽക്കൻ അനുവദിക്കാതിരിക്കുക.
കൊതുകുവലയോ മറ്റോ ഇതിനായി ഉപയോഗിക്കുക.
കുറിപ്പുകൾ 2007 ജൂലൈയിൽ ഇറ്റലിയിലെ റാവെന്ന പ്രവിശ്യയിൽ ചിക്കുൻഗുനിയ പടർന്നു പിടിച്ചത് സ്ഥിരീകരിച്ചു കൊണ്ട് ആരോഗ്യമന്ത്രാലയം കുറിപ്പ് പുറത്തിറക്കി.
യൂറോപ്യൻ മണ്ണിൽ ആദ്യമായി ചിക്കുൻഗുനിയ കണ്ടെത്തിയ സംഭവമായിരുന്നു ഇത്.
130ഓളം പേരിൽ രോഗലക്ഷണങ്ങൾ കണ്ടിരുന്നു.
പ്രായമേറിയ ഒരു വ്യക്തി ചിക്കുൻഗുനിയ ബാധിച്ചു റാവെന്നയിലെ ഒരാശുപത്രിയിൽ വച്ചു മരണമടഞ്ഞു.
പരിശോധനകൾ കണ്ടെത്തിയത് ഇറ്റലിയിൽ ചിക്കുൻഗുനിയ രോഗം പടർത്തിയത് കടുവ കൊതുക് എന്നു പൊതുവേ അറിയപ്പെടുന്ന ഈഡിസ് അൽബോപിക്റ്റസ് എന്ന കൊതുകാണെന്നാണ്.
അവലംബം 1 2 ആഫ്രിക്കയിൽ നിന്നെത്തിയ വില്ലൻ, മലയാള മനോരമ, 2011 ഓഗസ്റ്റ് 15 1 2 Author=Lumsden WHR,title=An Epidemic of Virus Disease in Southern Province, Tanganyika Territory, in 1952-53; II.
General Description and Epidemiology, journal=Trans Royal Society Trop Med Hyg,   year=1955, pages=33-57, volume=49, issue=1, ↑ Name=Robinson_1955
ചിക്കിലിഡേ ഇംഗ്ലീഷ് വിലാസം https://ml.wikipedia.org/wiki/Chikilidae
ഇന്ത്യയിൽ നിന്നും കണ്ടെത്തിയ സിസിലിയൻ വിഭാഗത്തിൽ പെട്ട ഉഭയജീവി കുടുംബമാണ് ചിക്കിലിഡേ - Chikilidae .
ഇതു വരെ കണ്ടെത്തിയിട്ടുള്ളതിൽ കാലില്ലാത്ത ഉഭയജീവികളിൽ പത്താമത് കുടുംബമാണിത്.
2012 വരെ അഞ്ചു വർഷക്കാലയളവിലാണ് ഇന്ത്യയുടെ വടക്കു ഭാഗങ്ങളിൽ പഠനങ്ങൾ നടത്തിയത്.
ഇന്ത്യയുടെ വടക്കുകിഴക്കൻ മേഖലയിലെ ഗോത്രവർഗ ഭാഷയായ 'ഗാരൊ' (Garo) ഭാഷയിലെ ചിക്കിലിഡേ എന്ന നാമമാണ് ഇതിനായി നൽകിയത്.
പുതിയതായി കണ്ടെത്തിയ ജനുസ്സിന് ചിക്കില (Chikila) എന്നാണ് പേരു നൽകിയത്.
മണ്ണിനടിയിൽ കൂടുണ്ടാക്കി മുട്ടയിടുന്ന പെൺ ജീവി 2 മുതൽ 3 മാസം വരെ മുട്ട വിരിയുവാനായി കാത്തിരിക്കുന്നു.
ഇവ ആഫ്രിക്കയിലെ കുടുംബത്തിൽ നിന്നും 140 മില്യൺ വർഷങ്ങൾക്ക് മുൻപ് വേർപിരിഞ്ഞ ശാഖയാണെന്നു കരുതുന്നു.
2012 വരെ അഞ്ചു വർഷക്കാലയളവിൽ ഇന്ത്യയിലെ ത്രിപുര , സിക്കിം , പശ്ചിമബംഗാൾ , അസം , അരുണാചൽ പ്രദേശ് , മണിപ്പൂർ , മേഘാലയ , മിസോറം , നാഗലൻഡ് എന്നീ സംസ്ഥാനങ്ങളിൽ 250 ഓളം പ്രദേശങ്ങളിൽ ഭൂമി കിളച്ചാണ് പഠനങ്ങൾ നടത്തിയത്.
മലയാളി ഗവേഷകനായ എസ്.ഡി. ബിജു , ലണ്ടൻ നാച്ചുറൽ ഹിസ്റ്ററി മ്യൂസിയത്തിൽ നിന്നുള്ള ഡേവിഡ് ജെ.ഗോവെർ, എമ്മ ഷെരാറ്റ്, മാർക്ക് വിൽക്കിൻസൺ, ബ്രസ്സൽസിൽ വ്രിജെ യൂണിവേഴ്‌സിറ്റിയിലെ ഫ്രാൻകി ബോസ്സുയറ്റ്, ഇനെസ് വാൻ ബോക്‌സയർ ഡെൽഹി യൂണിവേഴ്‌സിറ്റിയിൽ നിന്നുമുള്ള ആഷിഷ് തോമസ്, സുരേഷ് ബാബു, എന്നിവരുൾപ്പെടുന്ന സംഘമാണ് കണ്ടെത്തലിനു പിന്നിൽ പ്രവർത്തിച്ചവർ .
പുതിയ ജന്തുകുടുംബത്തിന്റെ കണ്ടെത്തൽ കൂടി ഇന്ത്യൻ ഉപഭൂഖണ്ഡവും ആഫ്രിക്കയും കോടിക്കണക്കിന് വർഷങ്ങൾക്കുമുമ്പ് ഒറ്റ വൻകരയുടെ ഭാഗമായിരുന്നു എന്നതിനു തെളിവായി കരുതപ്പെടുന്നു.
അഫ്രിക്കൻ വൻകരയുടെ പശ്ചിമഭാഗത്തായാണ് ചിക്കിലിഡേ ജീവിയുടെ ജനിതകബന്ധുക്കളെ കണ്ടെത്തിയിരിക്കുന്നത്.
ചിക്കൻ ടിക്ക ഇംഗ്ലീഷ് വിലാസം https://ml.wikipedia.org/wiki/Chicken_Tikka
തെക്കേ ഏഷ്യയിൽ പ്രധാനമായും ഇന്ത്യയിലെ ഒരു കോഴിയിറച്ചി കൊണ്ടുണ്ടാക്കുന്ന വിഭവമാണ് ചിക്കൻ ടിക്ക .
പഞ്ചാബി ടിക്ക എന്ന പേരിലും ഇത് അറിയപ്പെടുന്നു.
ഹിന്ദി : मुर्ग़ टिक्का , ഉർദു : مرغ تکا );  /murɣ ʈikkɑː/).
എല്ലില്ലാത്ത കോഴിയിറച്ചി കഷണങ്ങൾ നല്ലപോലെ മസാലയിലും, കട്ടിതൈരിലും മുക്കിയെടുത്ത് കുറച്ചധികം നേരം മുക്കിവച്ചതിനുശേഷം ഒരു കമ്പിയിൽ കോർത്ത് തന്തൂർ അടുപ്പിൽ വേവിച്ചെടുത്താണ് ചിക്കൻ ടിക്ക നിർമ്മിക്കുന്നത്.
ടിക്ക എന്ന വാക്കിന്റെ അർത്ഥം പഞ്ചാബി ഭാഷയിൽ “ചെറിയ കഷണങ്ങൾ“ എന്നാണ്.
ചില സ്ഥലങ്ങളിൽ എല്ലോട് കൂടിയ ചിക്കൻ കഷണങ്ങൾ പൊരിച്ചെടുത്ത് ടിക്ക രൂപത്തിൽ ഭക്ഷിക്കാറുണ്ട്.
ഇതിന്റെ കഷണങ്ങൾ വേവിച്ചെടുത്തതിനു ശേഷം നെയ് പുരട്ടിയതിനു ശേഷവും ഭക്ഷിക്കുന്ന രീതിയുണ്ട്.
ഇതിന്റെ കൂടെ കഴിക്കുന്ന ഇതരവിഭവങ്ങൾ പച്ച നിറത്തിൽ മല്ലിയില കൊണ്ട് ഉണ്ടാക്കുന്ന ചട്ണി ആണ് .
ചിക്കൻ റൺ ഇംഗ്ലീഷ് വിലാസം https://ml.wikipedia.org/wiki/Chicken_Run
പീറ്റർ ലോർഡ്, നിക്ക് പാർക്ക് എന്നിവരുടെ സംവിധാനത്തിൽ 2000 ത്തിൽ പുറത്തിറങ്ങിയ ബ്രിട്ടീഷ്-അമേരിക്കൻ സ്റ്റോപ്പ് മോഷൻ ആനിമേഷൻ കോമഡി ചിത്രമാണ് ചിക്കൻ റൺ .
ബ്രിട്ടീഷ് സ്റ്റുഡിയോ ആഡ്മാൻ അനിമേഷൻസ് നിർമ്മിച്ച ആദ്യത്തെ ഫീച്ചർ ദൈർഘ്യചിത്രമാണിത്.
ചിത്രത്തിൻറെ തിരക്കഥ കരേ കിർക്ക്പാട്രിക്ക് നിർവഹിച്ചിരിക്കുന്നു.
മികച്ച നിരൂപക പ്രശംസ നേടിയ ചിക്കൻ റൺ, 224 മില്യൺ ഡോളർ കളക്ഷൻ നേടി ചരിത്രത്തിലെ ഏറ്റവും കൂടുതൽ വരുമാനം നേടിയ സ്റ്റോപ്പ് മോഷൻ ആനിമേഷൻ ചിത്രമായി മാറി.
അവലംബം പുറം കണ്ണികൾ ഔദ്യോഗിക വെബ്സൈറ്റ് ചിക്കൻ റൺ ഇന്റർനെറ്റ് മൂവി ഡാറ്റാബേസിൽ മെറ്റാക്രിട്ടിക്കിൽ നിന്ന് ചിക്കൻ റൺ റോട്ടൻ ടൊമാറ്റോസിൽ നിന്ന് ചിക്കൻ റൺ ബോക്സ് ഓഫീസ് മോജോയിൽ നിന്ന് ചിക്കൻ റൺ ചിക്കൻ റൺ at AllMovie
ചിക്കൊ, കാലിഫോർണിയ
ചിക്കൊ , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ ബുട്ടെ കൗണ്ടി യിലെ ഏറ്റവും ജനസംഖ്യയുള്ള നഗരമാണ്.
2010 ലെ അമേരിക്കൻ ഐക്യനാടുകളിലെ സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 86,187 ആയിരുന്നു.
2000 ലെ സെൻസസിലെ ജനസംഖ്യയായ 59,954 ത്തിൽ നിന്നും 26,233 എന്ന ജനസംഖ്യാ വർദ്ധനവ് ഈ കാലയളവിൽ രേഖപ്പെടുത്തപ്പെട്ടു.
വടക്കൻ സാക്രെമെൻറോ താഴ്വര യിലെ സാംസ്കാരിക, സാമ്പത്തിക, വിദ്യാഭ്യാസ കേന്ദ്രമായി അറിയപ്പെടുന്ന ഈ നഗരം, കാലിഫോർണിയ സ്റ്റേറ്റ് യൂണിവേഴ്സിറ്റി , ചിക്കോ , ബിഡ്വെൽ പാർക്ക് എന്നിവയുടെ കേന്ദ്രവുമാണ്.
ഈ ഉദ്യാനം രാജ്യത്തെ 26 ആമത്തെ ഏറ്റവും വലിയ മുനിസിപ്പൽ പാർക്കും, 13-ആം സ്ഥാനമുള്ള ഏറ്റവും വലിയ മുനിസിപ്പൽ ഉടമസ്ഥതയിലുള്ള ഉദ്യാനവുമാണ്.
നഗരത്തിൻറെ 17% പ്രദേശത്തെ ബിഡ്വെൽ പാർക്ക് ഉൾക്കൊള്ളുന്നു.
ചിക്കോ മെൻഡിസ് ഇംഗ്ലീഷ് വിലാസം https://ml.wikipedia.org/wiki/Chico_Mendes
ബ്രസീലിയൻ റബ്ബർ ടാപ്പറും ട്രേഡ് യൂണിയൻ നേതാവും പരിസ്ഥിതി പ്രവർത്തകനുമായിരുന്നു ഫ്രാൻസിസ്കോ ആൽ‌വസ് മെൻ‌ഡിസ് ഫിൽ‌ഹോ.
(ബ്രസീലിയൻ പോർച്ചുഗീസ്: / ˈʃiku ˈmẽdʒis, -dʒiʃ, -dis /) 15 ഡിസംബർ 1944 - 22 ഡിസംബർ 1988) ചിക്കോ മെൻ‌ഡിസ് എന്നുമറിയപ്പെടുന്നു.
ആമസോൺ മഴക്കാടുകൾ സംരക്ഷിക്കാൻ പോരാടുകയും ബ്രസീലിയൻ കർഷകരുടെയും തദ്ദേശവാസികളുടെയും മനുഷ്യാവകാശങ്ങൾക്കായി അദ്ദേഹം വാദിക്കുകയും ചെയ്തു.
1988 ഡിസംബർ 22 ന്‌ ഒരു റാഞ്ചർ അദ്ദേഹത്തെ വധിച്ചു.
ബ്രസീലിയൻ പരിസ്ഥിതി മന്ത്രാലയത്തിന്റെ അധികാരപരിധിയിലുള്ള ഒരു സ്ഥാപനമായ ചിക്കോ മെൻഡിസ് ഇൻസ്റ്റിറ്റ്യൂട്ട് ഫോർ കൺസർവേഷൻ ഓഫ് ബയോഡൈവേഴ്‌സിറ്റി (ഇൻസ്റ്റിറ്റ്യൂട്ടോ ചിക്കോ മെൻഡിസ് ഡി കൺസർവേനോ ഡാ ബയോഡൈവർസിഡേഡ് അല്ലെങ്കിൽ ഐസിഎംബിയോ) അദ്ദേഹത്തിന്റെ ബഹുമാനാർത്ഥം നാമകരണം ചെയ്യപ്പെട്ടു.
ഫ്രാൻസിസ്കോ "ലോക്കോ" ആൽ‌വസ് മെൻ‌ഡിസ് ഫിൽ‌ഹോ 1944 ഡിസംബർ 15 ന് അക്രേ സംസ്ഥാനത്തെ ഒരു ചെറിയ പട്ടണമായ സപുരിക്ക് പുറത്ത് സെറിംഗൽ ബോം ഫ്യൂച്ചുറോ എന്ന റബ്ബർ റിസർവിലാണ് ജനിച്ചത്.
രണ്ടാം തലമുറ റബ്ബർ ടാപ്പർ ഫ്രാൻസിസ്കോ മെൻഡിസിന്റെയും ഭാര്യ ഇറാക്കെയുടെയും മകനായിരുന്നു അദ്ദേഹം.
17 സഹോദരങ്ങളിൽ ഒരാളായിരുന്നു ചിക്കോ.
അവരിൽ ആറുപേർ മാത്രമാണ് കുട്ടിക്കാലം അതിജീവിച്ചത്.
ഒൻപതാം വയസ്സിൽ ചിക്കോ പിതാവിനൊപ്പം ഒരു റബ്ബർ ടാപ്പറായി ജോലി ആരംഭിച്ചു.
അപ്പോൾ റബ്ബറിന്റെ പ്രാഥമിക ഉപയോഗം ദ്രുതഗതിയിലുള്ള കോണ്ടത്തിന്റെ ആവശ്യമായിരുന്നു.
80 കൾ സുരക്ഷിതമല്ലാത്ത ലൈംഗിക ബന്ധത്തിന്റെ ഒരു കാലഘട്ടമായിരുന്നു.
റബ്ബർ സ്യൂട്ടുകളുടെ ആവശ്യം പരിഭ്രമിപ്പിക്കുന്ന നിരക്കിലായിരുന്നു.
ലാറ്റെക്സിന്റെ പുതിയ കണ്ടുപിടുത്തത്തെ ചുറ്റിപ്പറ്റിയുള്ള സംഘർഷങ്ങൾ കാരണം സർക്കാരും കന്നുകാലി കർഷകരും നിരവധി റബർ ടാപ്പിങ് കർഷകരെ അവരുടെ ഭൂമിയിൽ നിന്ന് പുറത്താക്കി.
അക്കാലത്ത് രാജ്യമെമ്പാടുമുള്ള റബ്ബർ വ്യവസായം തകർച്ചയിലായിരുന്നു.
കന്നുകാലികളുടെ മേച്ചിൽപ്പുറങ്ങൾക്കായി ഭൂമി ഇടയ്ക്കിടെ വിൽക്കുകയും കത്തിക്കുകയും ചെയ്തു.
റബ്ബർ ടാപ്പർമാർക്ക് വിദ്യാഭ്യാസത്തിന്റെ കടുത്ത അഭാവവും നേരിടേണ്ടിവന്നു.
തൊഴിലാളികൾക്ക് ഗണിതശാസ്ത്രം പഠിക്കാനും ഉടമകൾ ആഗ്രഹിക്കാത്തതിനാൽ തോട്ടങ്ങളിലും പരിസരത്തും സ്കൂളുകൾ പതിവായി വിലക്കിയിരുന്നു.
ഇക്കാരണത്താൽ മെൻഡസ് 18 വയസ്സ് വരെ വായിക്കാൻ പഠിച്ചിരുന്നില്ല.
റബ്ബർ ടാപ്പർ ആയി മാറിയ യൂക്ലിഡ്‌സ് ഫെർണാണ്ടോ ടാവോറ എന്ന വ്യക്തിയാണ് മെൻഡിസിനെ വായിക്കാനും എഴുതാനും പഠിപ്പിച്ചത്.
അദ്ദേഹത്തിന്റെ മിക്ക പരിശീലനങ്ങളും ബ്രസീലിനുള്ളിലെ സാമൂഹികവും രാഷ്ട്രീയവുമായ വിഷയങ്ങളെക്കുറിച്ചുള്ള പത്രം ക്ലിപ്പിംഗുകളിൽ നിന്നാണ്.
ഈ ലേഖനങ്ങൾ സമൂഹത്തിലെ വ്യാപകമായ അനീതികളിലേക്ക് ചിക്കോയുടെ കണ്ണുതുറപ്പിച്ചു.
ഇത് സെറിംഗ്യൂറോസ് പെരുമാറ്റത്തോടുള്ള അതൃപ്തി വർദ്ധിപ്പിച്ചു.
താവോറയിൽ നിന്ന് തനിക്കുള്ളത് പഠിച്ച ശേഷം മെൻഡിസ് തന്റെ സമൂഹത്തെ പഠിപ്പിക്കുമെന്ന പ്രതീക്ഷയിൽ സാക്ഷരതാ അധ്യാപകനായി.
അന്യായമായ പെരുമാറ്റത്തെക്കുറിച്ച് അദ്ദേഹത്തിന്റെ സഹപ്രവർത്തകർ കൂടുതൽ ബോധവാന്മാരായതോടെ അവർ റൂറൽ വർക്കേഴ്സ് യൂണിയനും കൂടുതൽ പ്രാദേശികവൽക്കരിച്ച ക്സാപുരി റബ്ബർ ടാപ്പേഴ്സ് യൂണിയനും രൂപീകരിച്ചു.
ഈ രണ്ട് സംഘടനകളും സമാധാനപരമായ പ്രതിഷേധത്തിലൂടെ അവരുടെ ഉപജീവനമാർഗ്ഗമായി പ്രവർത്തിച്ച മഴക്കാടുകളിലെ വൃക്ഷം മുറിക്കുന്നതും കത്തിക്കുന്നതും തടയാൻ പ്രവർത്തിച്ചു.
1980 കളുടെ പകുതിയോടെ, ചിക്കോ ഒരു തീവ്ര യൂണിയനിസ്റ്റ്, ആക്ടിവിസ്റ്റ് എന്നീ നിലകളിൽ അറിയപ്പെട്ടിരുന്നു.
എന്നിരുന്നാലും സ്റ്റേറ്റ് ഡെപ്യൂട്ടി, സിറ്റി കൗൺസിലർ തുടങ്ങി നിരവധി പ്രാദേശിക രാഷ്ട്രീയ സ്ഥാനങ്ങൾക്കായി അദ്ദേഹം മത്സരിച്ചു.
അവലംബം Notes ഗ്രന്ഥസൂചിക പുറംകണ്ണികൾ Website and documentary about Chico Mendes Voice of the Amazon —Award-winning documentary about Chico's life and death Children of the Amazon —Official website of the documentary film Living With Chico Mendes —Documentary from the BBC World Service Extractive Reserve Baixo Rio Branco – Rio Jauaperi
ചിക്കൻ നഗ്ഗറ്റ് ഇംഗ്ലീഷ് വിലാസം https://ml.wikipedia.org/wiki/Chicken_nugget ഒരു റെസ്റ്റോറൻ്റിൽ തേൻ പൊതിഞ്ഞ ചിക്കൻ നഗ്ഗറ്റുകൾ Fast food chicken nuggets from McDonald's ( McNuggets ) രണ്ട് ചിക്കൻ നഗ്ഗറ്റുകൾ
എല്ലുകൾ നീക്കം ചെയ്ത കോഴിയിറച്ചിയോ ഇറച്ചി സ്ലറിയോ പ്രത്യേക രൂപത്തിൽ മുറിച്ച്, മാവു പുരട്ടി വറുത്തോ, വേവിച്ചോ ഉണ്ടാക്കുന്ന വിഭവമാണ് ചിക്കൻ നഗ്ഗറ്റ് .
ഫാസ്റ്റ് ഫുഡ് കേന്ദ്രങ്ങളിൽ സുലഭമായി ലഭിക്കുന്ന വിഭവമാണിത്.
1950-ൽ റോബർട്ട് സി. ബേക്കർ എന്ന കോർണെൽ യൂണിവേഴ്സിറ്റിയിലെ ഭക്ഷണശാസ്ത്ര പ്രൊഫസറാണ് ചിക്കൻ നഗ്ഗറ്റിന്റെ ഉപജ്ഞാതാവ്.
ബേക്കറുടെ കണ്ടുപിടിത്തത്തിന്റെ ഫലമായി ചിക്കൻ നഗ്ഗറ്റ് ഏതു രൂപത്തിലും ഉണ്ടാക്കാനാവുമെന്നായി.
1980-ൽ മെക്-ഡൊണൾഡ്സ് ചിക്കൻ നഗ്ഗറ്റ് മെക്-ഡൊണൾഡ്സിന്റെ മെനുവിൽ സ്ഥാനം പിടിച്ചു.
ചില ഫാസ്റ്റ് ഫുഡ് റെസ്റ്ററണ്ടുകളിൽ കോഴിയിറച്ചിക്ക് പകരം പച്ചക്കറികൾ കൊണ്ടുള്ള നഗ്ഗറ്റുകളും ലഭ്യമാണ്.
മക്-ഡൊണൾഡ്സ് ബീൻസുകൊണ്ട് നിർമ്മിച്ച വെജിറ്റേറിയൻ ഗാർഡൻ നഗ്ഗറ്റും സ്വീഡിഷ് ഫാസ്റ്റ് ഫുഡ് റെസ്റ്ററന്റായ മാക്സ് ഹാംബർഗറെ വിൽക്കുന്ന ഫളാഫെൽ നഗ്ഗറ്റുകളും പ്രശസ്തമാണ്.
ലോകത്തിലെ ഏറ്റവും വലിയ നഗ്ഗറ്റ് നിർമ്മിച്ചത് എമ്പയർ കോഷറാണ്.
ഇതിന് 3.25 ഫീറ്റ് നീളവും 2 ഫീറ്റ് വീതിയും, 23.2 കിലോ ഭാരവുമുണ്ടായിരുന്നു.
2013-ൽ ന്യൂ ജെഴ്സിയിലെ കോഷർഫെസ്റ്റിലാണ് ഈ നഗ്ഗറ്റ് അവതരിപ്പിച്ചത്.
അവലംബം ↑ (Cornell University) obituary, March 16, 2006
ചിക്കൻ ലിറ്റിൽ (2005 ലെ ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Chicken_Little_(2005_film)
വാൾട്ട് ഡിസ്നി ഫീച്ചർ ആനിമേഷൻ നിർമ്മിച്ച ഒരു അമേരിക്കൻ 3D കമ്പ്യൂട്ടർ-ആനിമേറ്റഡ് സയൻസ് ഫിക്ഷൻ കോമഡി ചലച്ചിത്രമാണ് 2005 ൽ പുറത്തിറങ്ങിയ ചിക്കൻ ലിറ്റിൽ .
മാർക്ക് കെന്നഡിയുടെയും ഡൈൻഡലിന്റെയും കഥയെ ആസ്പദമാക്കി സ്റ്റീവ് ബെൻസിച്ച്, റോൺ ജെ. ഫ്രീഡ്മാൻ, റോൺ ആൻഡേഴ്സൺ എന്നിവർ തിരക്കഥയെഴുതി മാർക്ക് ഡൈൻഡൽ സംവിധാനം ചെയ്ത ഈ ചലച്ചിത്രം ചിത്രത്തിന്റെ റിലീസിന് മുമ്പ് മരണമടഞ്ഞ ഡിസ്നി കലാകാരനും എഴുത്തുകാരനുമായ ജോ ഗ്രാൻറ്റിനു സമർപ്പിച്ചിരിക്കുന്നു.
46-ാമത് ഡിസ്നി ആനിമേഷൻ ചിത്രമായ ചിക്കൻ ലിറ്റിൽ ഡിസ്നിയുടെ ആദ്യത്തെ കമ്പ്യൂട്ടർ ആനിമേറ്റഡ് ഫീച്ചർ ഫിലിമാണ്.
അവലംബം പുറം കണ്ണികൾ ഔദ്യോഗിക വെബ്സൈറ്റ് Chicken Little production notes at The Walt Disney Company Nordic Chicken Little ഇന്റർനെറ്റ് മൂവി ഡാറ്റാബേസിൽ ടിസിഎം മുവീ ഡാറ്റാബേസിൽ നിന്ന് Chicken Little Chicken Little at the Big Cartoon DataBase Chicken Little ഓൾമുവീയിൽ ബോക്സ് ഓഫീസ് മോജോയിൽ നിന്ന് Chicken Little റോട്ടൻ ടൊമാറ്റോസിൽ നിന്ന് Chicken Little
ക്രിസ്ത്യൻ മെഡിക്കൽ കോളേജ് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Christian_Medical_College_%26_Hospital,_Vellore
തമിഴ്നാട്ടിലെ വെല്ലൂരിൽ സ്ഥിതി ചെയ്യുന്ന മെഡിക്കൽ കോളേജ് ആണ് ക്രിസ്ത്യൻ മെഡിക്കൽ കോളേജ് ഹോസ്പിറ്റൽ, വെല്ലൂർ ( സി.എം.സി ).
മെഡിക്കൽ സംബന്ധമായ 175 കോഴ്സുകൾ ഇവിടെ അഭ്യസിപ്പിക്കുന്നു.
1900-ൽ ഇഡാ സോഫിയ സ്കഡറാണ് ആശുപത്രി സ്ഥാപിച്ചത്.
സ്ത്രീകൾക്കു മാത്രമായാണ് ക്ലിനിക് ആദ്യം സ്ഥാപിച്ചത്.
1902-ൽ 40 കിടക്കകളുള്ള ആശുപത്രിയായി വളർന്നു.
1918-ൽ പെൺകുട്ടികൾക്കു മാത്രമായി ഒരു മെഡിക്കൽ പഠന കേന്ദ്രവും ആരംഭിച്ചു.
1928-ൽ മഹാത്മാഗാന്ധി ആശുപത്രി സന്ദർശിച്ചു.
1945 വരെ സ്ത്രീകൾക്കു മാത്രമായാണ് ആശുപത്രി പ്രവർത്തിച്ചിരുന്നത്.
1960-ൽ ഇഡാ സ്കഡർ മരണപ്പെട്ടു.
ഇഡാ സ്കഡർ ചെറുപ്പത്തിൽ അവലംബം ↑ ↑ ↑ 1 2 ↑ {{ cite web }} : Check date values in: | accessdate= ( help )
ക്രിസ്ത്യൻ മെഡിക്കൽ കോളേജ്, ലുധിയാന ഇംഗ്ലീഷ് വിലാസം https://ml.wikipedia.org/wiki/Christian_Medical_College,_Ludhiana ക്രിസ്ത്യൻ മെഡിക്കൽ കോളേജ് ആശുപത്രി കെട്ടിടം
ഇന്ത്യയിലെ  ഒരു സ്വകാര്യ, ന്യൂനപക്ഷ അധ്യാപന ആശുപത്രിയാണ് പഞ്ചാബിലെ ലുധിയാനയിലെ ക്രിസ്ത്യൻ മെഡിക്കൽ കോളേജ്, ലുധിയാന .
1894-ൽ സ്ഥാപിതമായ ഇത് ഏഷ്യയിലെ സ്ത്രീകൾക്കായുള്ള ആദ്യത്തെ മെഡിക്കൽ വിദ്യാലയമായിരുന്നു.
1881-ൽ സ്കോട്ടിഷ് സുവിശേഷക സഹോദരിമാരായ മാർത്ത റോസ് ഗ്രീൻഫീൽഡും കേ ഗ്രീൻഫീൽഡും ചേർന്നാണ് ലുധിയാനയിൽ മെഡിക്കൽ മിഷനറി പ്രവർത്തനം ആരംഭിച്ചത്.
1893-ൽ ഡാം എഡിത്ത് മേരി ബ്രൗൺ അവരോടൊപ്പം ചേർന്നു.
അടുത്ത വർഷം അവർ ക്രിസ്ത്യൻ സ്ത്രീകൾക്കായി നോർത്ത് ഇന്ത്യൻ സ്കൂൾ ഓഫ് മെഡിസിൻ സ്ഥാപിച്ചു.
1964-ൽ, മെഡിസിൻ ഡിപ്പാർട്ട്‌മെന്റ് ആവശ്യമായ അധ്യാപകരുടെയും സേവനങ്ങളുടെയും എണ്ണം കൈവരിച്ചു, അത് വൈദ്യശാസ്ത്രത്തിൽ ബിരുദാനന്തര ബിരുദധാരികളെ പരിശീലിപ്പിക്കുന്നതിനായി അപ്‌ഗ്രേഡുചെയ്‌തു, ഇത് എംഡി ബിരുദത്തിലേക്ക് നയിച്ചു.
നിലവിൽ കോളേജ് എല്ലാ പ്രധാന സ്പെഷ്യാലിറ്റി, സൂപ്പർ സ്പെഷ്യാലിറ്റി സേവനങ്ങളിലും സ്പെഷ്യാലിറ്റി, സൂപ്പർ സ്പെഷ്യാലിറ്റി ബിരുദങ്ങൾ വാഗ്ദാനം ചെയ്യുന്നു.
കോളേജ് ബാബ ഫരീദ് യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിട്ടുണ്ട്.
ആശുപത്രി സേവനങ്ങൾ
പ്രൈമറി പെരിഫറൽ കെയർ മുതൽ സൂപ്പർ സ്പെഷ്യാലിറ്റി കെയർ വരെ വിവിധ തരത്തിലുള്ള സേവനങ്ങൾ ആശുപത്രി നൽകുന്നു.
അനസ്‌തേഷ്യയും ക്രിട്ടിക്കൽ കെയറും, ക്ലിനിക്കൽ സൈക്കോളജി, ഡെർമറ്റോളജി, ഇഎൻടി, ഗൈനക്കോളജി ആൻഡ് ഒബ്‌സ്റ്റട്രിക്‌സ്, ഇന്റേണൽ മെഡിസിനും സ്പെഷ്യാലിറ്റികളും, ഒഫ്താൽമോളജി, ഓർത്തോപീഡിക്‌സ്, പീഡിയാട്രിക്‌സ്, സൈക്യാട്രി, ഫിസിയോതെറാപ്പി, റേഡിയേഷൻ തെറാപ്പി, സർജിക്കൽ സ്പെഷ്യാലിറ്റികൾ എന്നിവ വകുപ്പുകളിലും സേവനങ്ങളിലും ഉൾപ്പെടുന്നു.
കാർഡിയോളജി, കാർഡിയോ തൊറാസിക് സർജറി, ന്യൂറോ സർജറി, ഓങ്കോളജി, നിയോനറ്റോളജി, ന്യൂറോളജി, നെഫ്രോളജി, പീഡിയാട്രിക് സർജറി, പ്ലാസ്റ്റിക് സർജറി മൈക്രോ സർജറി, യൂറോളജി ട്രാൻസ്പ്ലാൻറേഷൻ, ക്ലിനിക്കൽ ഹെമറ്റോളജി തുടങ്ങിയ സൂപ്പർ സ്പെഷ്യാലിറ്റി സേവനങ്ങളും ലഭ്യമാണ്.
പഞ്ചാബിലെ ലഹരിവസ്തുക്കളുടെ ദുരുപയോഗ പ്രതിസന്ധിയെ ഹോസ്പിറ്റലിലെ സൈക്യാട്രി വിഭാഗം നേരിടുകയാണ്.
ഡിപ്പാർട്ട്‌മെന്റ് ഡി-അഡിക്ഷൻ സേവനങ്ങൾ വാഗ്ദാനം ചെയ്യുന്നു, ഈ സേവനത്തിന് എത്തുന്ന മിക്ക രോഗികളും 20 നും 30 നും ഇടയിൽ പ്രായമുള്ളവരാണെന്നും ചുമ സിറപ്പ്, ഹെറോയിൻ മുതല് കൊക്കെയ്ൻ, മദ്യം തുടങ്ങി എന്തിനും അടിമകളാണെന്നും കണ്ടെത്തി.
കമ്മ്യൂണിറ്റി സേവനങ്ങൾ
സിഎംസി ലുധിയാന നഗര-ഗ്രാമ സമൂഹങ്ങളിൽ ക്ലിനിക്കുകളിലൂടെയും മെഡിക്കൽ ക്യാമ്പുകളിലൂടെയും ആരോഗ്യ പരിരക്ഷയും വിദ്യാഭ്യാസവും നൽകുന്നു.
2003 ഏപ്രിൽ മുതൽ ഒരു സമർപ്പിത റൂറൽ ഹെൽത്ത് ഔട്ട്റീച്ച് പ്രോഗ്രാം (RHOP) നിലവിലുണ്ട്.
ലുധിയാനയ്ക്ക് ചുറ്റുമുള്ള ഗ്രാമീണ മേഖലകളിൽ ഗ്രാമ പഞ്ചായത്തുകൾ, പ്രാദേശിക ട്രസ്റ്റുകൾ, മറ്റ് പ്രാദേശിക സംഘടനകൾ എന്നിവയുമായി ചേർന്ന് ആരോഗ്യ സേവനങ്ങളുടെ ഒരു ശൃംഖല നൽകാൻ ഈ പുതിയ സംരംഭം ആരംഭിച്ചു.
മാനസിക വൈകല്യമുള്ള കുട്ടികളുടെ ഭവനമായ മിഷനറീസ് ഓഫ് ചാരിറ്റിയിൽ പ്രതിമാസ സൈക്യാട്രിക് ക്ലിനിക്ക് നടത്തപ്പെടുന്നു.
ലാൽട്ടൺ കലാൻ, റൗവൽ, മൽസിഹാൻ ഭായികെ, ഹംബ്രാൻ തുടങ്ങിയ ചുറ്റുമുള്ള ഗ്രാമങ്ങളിലെ ക്ലിനിക്കുകൾ ഈ പ്രോഗ്രാമിന് കീഴിൽ സംഘടിപ്പിക്കുകയും നിയന്ത്രിക്കുകയും ചെയ്യുന്നു.
സോഷ്യൽ ആൻഡ് പ്രിവന്റീവ് മെഡിസിൻ (എസ്പിഎം) വിഭാഗം ഈ പരിപാടിയിൽ വളരെ സജീവമാണ്.
അടിസ്ഥാന ആരോഗ്യ സംരക്ഷണം നൽകുന്ന സമീപ പ്രദേശങ്ങളിലെ കമ്മ്യൂണിറ്റി ഹെൽത്ത് സെന്ററുകൾ ഈ വകുപ്പാണ് കൈകാര്യം ചെയ്യുന്നത്.
ഈ കേന്ദ്രങ്ങളിൽ വിദ്യാർത്ഥികളെയും ഫിസിഷ്യൻമാരെയും സ്ഥിരമായി നിയമിക്കുന്നു.
സിഎംസി ലുധിയാനയ്ക്ക് ഇതുമായി ബന്ധപ്പെട്ട ഇനിപ്പറയുന്ന കോളേജുകളുണ്ട്: ക്രിസ്ത്യൻ മെഡിക്കൽ കോളേജ് ക്രിസ്ത്യൻ ഡെന്റൽ കോളേജ് ക്രിസ്ത്യൻ നഴ്സിംഗ് കോളേജ് കോളേജ് ഓഫ് ഫിസിയോതെറാപ്പി ഇൻസ്റ്റിറ്റ്യൂട്ട് ഓഫ് അലൈഡ് ഹെൽത്ത് സയൻസസ്
എംബിബിഎസ്, ബീഡിഎസ്, ബി എസ്സി നഴ്സിംഗ് എന്നിവയുൾപ്പെടെ മെഡിക്കൽ സ്ട്രീമിൽ 50-ലധികം കോഴ്സുകൾ സിഎംസി ലുധിയാന വാഗ്ദാനം ചെയ്യുന്നു.
ഈ കോഴ്സുകളിലെല്ലാം ബിരുദ, ബിരുദാനന്തര, ഡോക്ടറൽ കോഴ്സുകൾ ഉൾപ്പെടുന്നു.
ഇത് നിരവധി മേഖലകളിൽ ബിരുദാനന്തര ഡിപ്ലോമകളും നൽകുന്നു.
ദേശീയ ഫാക്കൽറ്റി വികസനവും FAIMER പ്രവർത്തനങ്ങളും
ഫൗണ്ടേഷൻ ഫോർ അഡ്വാൻസ്‌മെന്റ് ഓഫ് ഇന്റർനാഷണൽ മെഡിക്കൽ എജ്യുക്കേഷൻ ആൻഡ് റിസർച്ച് (FAIMER), യുഎസ്എയും മെഡിക്കൽ കൗൺസിൽ ഓഫ് ഇന്ത്യയും സ്ഥാപനത്തെ ഫാക്കൽറ്റി വികസനത്തിനുള്ള ഒരു നോഡൽ കേന്ദ്രമായി അംഗീകരിച്ചിട്ടുണ്ട്.
വിവിധ മെഡിക്കൽ കോളേജുകളിൽ നിന്നായി ആയിരത്തിലധികം അധ്യാപകർക്ക് ഈ സംരംഭങ്ങളിലൂടെ ഇതുവരെ പരിശീലനം ലഭിച്ചിട്ടുണ്ട്.